
PËR DHËNIE LICENCE PËR RADION VENDORE PRIVATE “RADIO 4+” 
SUBJEKTIT: “MISHEL” SHPK

Në mbështetje të ligjit nr.8410, datë 30.9.1998 “Për radion dhe televizionin publik dhe privat në Republikën e Shqipërisë”, të ndryshuar, rregullores “Mbi procedurat e licencimit të operatorëve privatë radio e televizivë”, si dhe frekuencave dhe kanaleve të lira të shpallura në mënyrë publike në mbështetje të vendimit nr.855, datë 15.5.2009, Këshilli Kombëtar i Radios dhe Televizionit

VENDOSI:

1. Ti japë subjektit “MISHEL” sh.p.k. licencë, duke e autorizuar të funksionojë si operator radiofonik vendor privat, në fushën e transmetimeve tokësore analoge për një periudhë prej 3 (tre) vjetësh nga data e hyrjes në fuqi të kësaj licence, për të mbuluar me sinjal rrethin e Lushnjës.
2. Në aneksin e licencës jepen kushtet e licencës, ku përfshihen struktura programore, zona e mbulimit, kushtet teknike dhe tarifat.
3. Ky vendim hyn në fuqi pas botimit në Fletoren Zyrtare.

